Žuta bukva (spomenik prirode)
<s>Žuta bukva ( (K. Maly) Czecz. var. aurea serbica Tošić) nalazi se u MZ Vagani, selo Zaselje, zaseok Stolići, opština Kotor Varoš, Republika Srpska, Bosna i Hercegovina.</s><s>Stablo je karakteristično po izrazito žutom lišću od pupanja u proljeće do opadanja u jesen, što je čini jedinim takvim varijetetom bukve u Evropi.</s><s>Stablo je veoma staro, pravilne i široko granate krošnje.</s><s>Razlikuje se od tipične bukve po boji listova i grančica – listovi su veoma žuti i sjajni, a grančice su crvenkaste boje.</s><s>Na površini od 400 m² oko bukve nalazi se oko 100 mladih jedinki.</s><s>Pukotina u stablu je ispunjena kamenom, gipsom i pur-pjenom kako bi se drvo zaštitilo od daljeg truljenja.</s>

<s>Spomenik prirode 
Vlada Republike Srpske na sjednici od 14. marta 2012. godine donijela je odluku da se Žuta bukva, kao dendrološki raritet, proglasi za zaštićeno podruje III kategorije – spomenik prirode.</s><s>Površina zone zaštite je 5007 m².</s><s>O spomeniku prirode brine se opština Kotor Varoš, koja je upravljanje povjerila privrednom društvu Eko-etno selo "Žuta bukva".</s>

<s>Osnovne karakteristike 
Stablo žute bukve staro je oko 300 godina i karakteristično po ujednačenoj zlatnožutoj boji lišća.</s>

<s>Reference</s>

<s>Spomenici prirode u Bosni i Hercegovini
Kotor Varoš</s>

